armvectores/hy_wikipedia_2023 huggingface dataset:
Միրզա Դինայի

Միրզա Հասան Դինայի (1973, Սինջար, Նինվեի մարզ, Ba'athist Iraq), իրաքցի եզդի գրող, մարդասեր և ակտիվիստ, «Luftbrücke Irak» («Օդային կամուրջ Իրաք») կազմակերպության համահիմնադիր և տնօրեն։


== Կյանք ==
Դինային աշխատել է որպես Իրաքի նախագահ Ջալյալ Թալաբանիի խորհրդատու և Իրաքում փոքրամասնությունների և իրավունքների հարցերով կառավարության ներկայացուցիչ։ Նա հանդիսանում է Գերմանիայում եզդիական ժողովրդավարական համայնքի համակարգող և «Qendil-Verlages» հրատարակչության և տեղեկատվական կենտրոնի ղեկավար, որոնք տպագրում են տարբեր հրապարակումներ հիմնականում Մերձավոր Արևելքում փոքրամասնությունների հիմնախնդիրների, ինտեգրման և մարդու իրավունքների հարցերով։ 2011 թվականից ի վեր նա եղել է քրդական կառավարության նախարարների խորհրդում վիճարկվող տարածքների հարցերով գլխավոր խորհրդական։


== Մարդասիրական գործունեություն ==
Դինային օգնել է հարյուրավոր կանանց փախչել «Իսլամական պետության» կողմից վերահսկվող տարածքներից, անձամբ ներգրավվել նրանց անվտանգ վայր տեղափոխելու աշխատանքներում։


== Մրցանակներ ==
2019 թվականի ապրիլի 24-ին նա ընտրվել է «Ավրորա» մրցանակի հավակնորդ։ Նույն թվականի հոկտեմբերի 19-ին ճանաչվել է «Ավրորա» ամենամյա մրցանակի չորրորդ դափնեկիր։


== Ծանոթագրություններ ==
Ռիչարդ Ջոնս (աճպարար)

Ռիչարդ Ջոնս (անգլ.՝ Richard Jones, սեպտեմբերի 21, 1990(1990-09-21), Լոնդոն, Միացյալ Թագավորություն), բրիտանացի աճպարար և բրիտանական զինված ուժերի զինծառայող։ Առավել հայտնի է դարձել՝ հաղթելով «Բրիտանիան փնտրում է տաղանդների» հեռուստամրցույթի 10-րդ եթերաշրջանը հաղթելու համար։


== Կենսագրություն ==
Ջոնսը ծնվել է Լեյթոնսթոնում, Լոնդոն։ Մանկությունն անց է կացրել Էսսեքս կոմսության Չիգվել համայնքում։ 2010 թվականին ծառայության է անցել Մեծ Բրիտանիայի զինված ուժերում և մեկ տարի սովորել Թուիքենեմի Երաժշտության թագավորական ռազմական դպրոցում։ Ներկայումս բնակվում է Սաութ Վուդհեմ Ֆերրերսում։
Երեք տարի նվագել է «Parachute Regiment» բենդի կազմում։ 2014 թվականին ծառայության է անցել Թագավորական հեծելազորում՝ որպես պատվո պահակախմբի անդամ։
2016 թվականի մարտի 15-ին, որպես մասնակից, հանդես է եկել բրիտանական ITV հեռուստաընկերության «Հետապնդում» հեռուստաշոուում։
2016 թվականի հունիսի 11-ին, Մեծ Բրիտանիայի թագուհու 90- ամյակի տոնակատարության ժամանակ, Լենս Քորփորալ Ջոնսի կերպարով Ռիչարդ Ջոնսը մասնակցել է ռազմական շքերթին։ Դեկտեմբերի սկզբին «Royal Variety Performance» հաղորդաշարի ժամանակ նա մասնակցել է որպես աճպարար։ Հաղորդաշարին, որպես հյուր, մասնակցել են նաև Բրիտանական թագավորական ընտանիքի անդամները։ 2017 թվականի ապրիլին ITV-ի եթերում ցուցադրվել է Ջոնսի «Կախարդության օպերացիա» շոուն։
Ներկայումս Ջոնսը հյուրախաղերով հանդես է գալիս Մեծ Բրիտանիայի ողջ տարածքում, որը սկսվել է օգոստոսին Վինձորում և ավարտվելու է 2018 թվականի նոյեմբերին Ուայթ կղզում։


== Ծանոթագրություններ ==
Ստոլբովոյ (Կրուտենկայայի վտակ)

Ստոլբովոյ (ռուս.՝ Столбовой), գետ Ռուսաստանում, հոսում է Կարագինսկի շրջանում, Կամչատկայի երկրամասում։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  19070000112220000017098


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Արշինյա

Արշինյա (ֆր.՝ Archignat), համայնք Ֆրանսիայում՝ Օվերն մարզի Ալյեի գավառում։ Մտնում է Յուրիել կանտոնի կազմի մեջ։ Համայնքի շրջանը Մոնլյուսոնն է։
Համայնքի INSEE կոդ՝ 03005։


== Բնակչություն ==
Համայնքի բնակչությունը 2008 թվականին կազմում էր 349 մարդ։


== Տնտեսություն ==
2007 թվականի տվյալներով 210 աշխատունակ տարիքի մարդկանցից (15-64 տարեկան) 158-ը տնտեսապես ակտիվ էին, 52-ը անգործունակ (ակտիվության ցուցանիշը 75,2 %, 1999 թվականին եղել է՝ 69,8 %)։ 158 աշխատունակ բնակիչներից 133-ը աշխատում էին (79 տղամարդ և 54 կին), անաշխատանք էին 25-ը (9 տղամարդ և 16 կին)։ 52 անգործունակ մարդկանցից 12-ը աշակերտներ կամ ուսանողներ են, 17-ը թոշակառու, 23-ը անաշխատունակ էին այլ պատճառներով։


== Տեսարժան վայրեր ==
Աժ խաչքար
Սեն Սյուլպիս եկեղեցի (XIII դար)
Սեն Պարդու ժամատուն (XII դար)
Հնագույն շատրվան Ֆրոնտեն եկեղեցու մոտ
Ֆրոնտեն եկեղեցի


== Պատկերասրահ ==

		
		
		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Արշինյա» (ֆրանսերեն)։ Արխիվացված օրիգինալից 2012-10-01-ին։ Վերցված է 2012-8-4 
«Արշինյա» (ֆրանսերեն)։ cassini.ehess.fr։ Արխիվացված օրիգինալից 2013-01-13-ին։ Վերցված է 2012-12-31
Ստարոկովիլնի (Օկտյաբրսկի շրջան)

Ստարոկովիլնի (ռուս.՝ Староковыльный), ավան Ռուսաստանի Ռոստովի մարզի Օկտյաբրսկի շրջանում։ Մտնում է Կոմունարսկովո գյուղական համայնքի կազմի մեջ։
Ֆոնտեն սու Մոնդեդիե

Ֆոնտեն սու Մոնդեդիե (ֆր.՝  Fontaine-sous-Montdidier), համայնք Ֆրանսիայի Պիկարդիա մարզի Սոմ գավառում:
Բնակչությունը 2006 թվականի դրությամբ կազմում է 132 մարդ, բնակչության խտությունը` 14.62 մարդ/կմ²: Բնակավայրը զբաղեցնում է 9.03 կմ² տարածք:


== Աշխարհագրություն ==
Գտնվում է Փարիզ քաղաքից 90 կմ հյուսիս, Ամյեն քաղաքից 32 կմ հարավ-արևելք:


== Բնակչություն ==


== Տնտեսություն ==
2010 թվականին ուներ 75 աշխատունակ (15-64 տարեկան)  բնակիչ, որոնցից ակտիվ էին 56-ը, իսկ ոչ ակտիվները` 19: Ակտիվության ցուցանիշը կազմում է 74,7 %: 56 աշխատունակ մարդկանցից աշխատել է 54 անձ (28 տղամարդ և 26 կին): Գործազուրկ են եղել 2 անձ (0 տղամարդ և 2 կին): 19 անաշխատունակներից 2-ը եղել են աշակերտներ կամ ուսանողներ, 6-ը` թոշակառուներ, իսկ 11-ը չեն աշխատել տարբեր պատճառներով:


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մայք Բիբ

Միկի Դեյլ «Մայք» Բիբ (անգլ.՝ Mickey Dale «Mike» Beebe, դեկտեմբերի 28, 1946(1946-12-28), Amagon, Ջեքսոնի շրջան, Արկանզաս, ԱՄՆ), ամերիկացի քաղաքական գործիչ, որը ներկայացնում է դեմոկրատական կուսակցությունը։ Արկանզասի 45-րդ նահանգապետը (2007-2015)։


== Կենսագրություն ==


=== Վաղ տարիներ ===
Բիբը ծնվել է Արկանզաս նահանգի Ջեքսոն շրջանի Ամագոն քաղաքում։ Նա մեծացել է մոր մոտ, որը աշխատել է որպես մատուցողուհի, և երբեք չի հանդիպել իր հորը։ Մանուկ հասակում նրանք հաճախ էին տեղափոխվում։ Նրանք ապրում էին Դեթրոյթում, Սենտ Լուիսում, Չիկագոյում, Հյուսթոնում և Ալամոգորդոյում (Նյու Մեքսիկա)։ Արդյունքում նրանք վերադարձել են Արկանզաս, որտեղ 1964 թվականին Բիբն ավարտել է Նյուպորտի միջնակարգ դպրոցը։
1968 թվականին Բիբը ստացել է բակալավրի աստիճան արվեստի քաղաքագիտության համալսարանում։ 1972 թվականին նա ստացել է բակալավրի աստիճան իրավունքի համալսարանում։ Բիբը եղել է ԱՄՆ բանակի պահեստազորը, որից հետո ավարտել է իրավաբանական դպրոցը։


=== Քաղաքական գործունեություն ===
1982 թվականին Բիբն ընտրվել է Արկանզաս նահանգի Սենատ, որտեղ աշխատել է 20 տարի։ 2002 թվականին նա ընտրվել է Արկանզաս նահանգի գլխավոր դատախազ և այդ պաշտոնը զբաղեցրել մինչև նահանգապետ ընտրվելը։
2005 թվականի հունիսի 14-ին Բիբը առաջադրել է իր թեկնածությունը Արկանզասի նահանգապետի պաշտոնում։ 2006 թվականի նոյեմբերի 7-ի ընտրություններում Բիբը հաղթել է՝ հավաքելով ձայների 55 %-ը։ Նա առաջ է անցել նախկին կոնգրեսական և թմրանյութերի դեմ պայքարի վարչության ղեկավար, հանրապետական Հասու Հաթչինսոնից և կանաչների կուսակցությունից անկախ թեկնածու Ռոյ Բրայանից։ 2007 թվականի հունվարի 9-ին Բիբը երդում է տվել։ 2008-2009 թվականներին նրան ընտրել են դեմոկրատ նահանգապետերի ասոցիացիայի գործադիր կոմիտեում։

Մարզպետի պաշտոնում Բիբը փորձել է կրճատել հարկերը միջին դասի համար։ Բայց հիմնականում Բիբը կենտրոնացած էր կրթության բարեփոխումների վրա։ Նա մշակել է մի ծրագիր, որը նպատակ ուներ բարձրացնել Արկանզասի ուսուցիչների որակավորումը։ Բացի այդ, նա արտադրողների համար կոմունալ հարկից փուլ առ փուլ հրաժարվելու ծրագրեր է կազմել։ Բիբը նաև ներկայացրել է 12 կետից բաղկացած ծրագիր, թե ինչպես առողջապահությունն ավելի մատչելի և էժան դարձնել։
2010 թվականի նահանգապետի ընտրություններում Բիբը հաղթել է հանրապետական նահանգի Օրենսդիր ժողովի նախկին անդամ Ջիմ Կիտին՝ հավաքելով ձայների 64 %-ը մրցակցի 34 %-ի դեմ։ Նա երդում է տվել 2011 թվականի հունվարի 11-ին Արկանզասի Կապիտոլիումի ռոտոնդում։


=== Անձնական կյանք ===
Բիբը և նրա կինը՝ Ջինջերը ունեն երեք երեխա և յոթ թոռ։


== Ծանոթագրություններ ==


== Արտաքին հղումներ ==
Mike Beebe Governor of Arkansas official state website
Mike Beebe for Governor official campaign
Follow the Money — Mike Beebe
2008 2006 Governor campaign contributions
2002 Attorney General campaign contributions
2007 Arkansas Gubernatorial Inauguration
Mike Beebe at the Encyclopedia for Arkansas
Մոնոցիտ

Կատեգորիա:Կաղապարներ:Արյուն}}

Մոնոցիտ, արյան լեյկոցիտների տեսակ։ Կազմում են արյան լեյկոցիտների 2-9 %-ը։ Ամենախոշոր լեյկոցիտներն են։ Լիմֆոցիտների հետ պատկանում են ոչ հատիկավոր լեյկոցիտների տեսակին (ագրանուլոցիտներ)։ Կորիզը խոշոր է, բազմաձև։
Օժտված են բարձր ֆագոցիտային և մանրէասպան ունակությամբ։ Արյունից մոնոցիտները գաղթում են մարմնի հյուսվածքներն ու խոռոչները, որտեղ տարբերակվում են, չափերով մեծանում են, հարստանում լիզոսոմներով, նրանց մեջ ավելանում է ֆերմենտների քանակը։ Մասնագիտացած այս մոնոցիտներին անվանում են մոնոցիտ-մակրոֆագեր և կարող են կլանել մինչև 100 միկրոբ։
Մակրոֆագերը կլանում են նաև ծերացած և վնասված բջիջները, մաքրում հյուսվածքները, նպաստելով առողջ և վնասված հյուսվածքների վերականգնմանը։
Ֆագոցիտոզի ընթացքում մակրոֆագերը հակածիններից մշակում են հատուկ նյութեր՝ իմունոգեններ, որոնց մասնակցությամբ սկիզբ են առնում իմունոլոգիական ռեակցիաները։ Իմունիտետի զարգացման մեխանիզմում մոնոցիտները սերտ համագործակցում են լիմֆոցիտների հետ։


== Ծանոթագրություններ ==
Սոսնովկա (գյուղ, Գադյաչի շրջան)

Անվան այլ կիրառումների համար տե՛ս՝ ՍոսնովկաՍոսնովկա (ուկրաիներեն՝ Соснівка), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1750 թվականին։
2001 թվականի տվյալներով Սոսնովկա գյուղում բնակվում էր 1 110 մարդ։ Բնակավայրը զբաղեցնում է 4604 կմ² տարածք։ Բնակչության խտությունը կազմում էր 241,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սովորական լոր

Անվան այլ կիրառումների համար տե՛ս՝ Լոր (այլ կիրառումներ)
Սովորական լորը տարածված է Ատլանտյան օվկիանոսի կղզիներից մինչև Բայկալ ընկած տարածքներում, Աֆրիկայում, Բելուջիստանում, Հնդկաստանում։ Հայաստանում լայն տարածված, հավազգի ամենափոքր թռչունն է։


== Արտաքին տեսքը ==

Փետրավորումը գորշաշիկավուն է, գորշ ու բաց երկայնակի պտերներով, կուրծքը և որովայնը շիկավուն են, արուների կոկորդը գորշագույն է, աշնանը սպիտակ։ Էգերի կոկորդը սպիտակ է, կրծքի վրա ունեն մուգ բծեր։ Քաշը մինչև 130 գրամ։ Հայաստանում բնադրվող, չվող թռչուն է։ Լայն տարածված է լեռնային տափաստանների հացահատիկային և բանջարանոցային կուլտուրաների ցանքատարածություններում, ալպիական մարգագետիններում և փարթամ խոտաբույսերի դաշտերում։ Վերջին տասնամյակում տեսակի թվաքանակը նկատելիորեն նվազել է։


== Բնադրումը և սեռական պահվածքը ==

Բույնը դնում է գետնին, պատրաստում է չոր խոտաբույսերից։ Բնադրվում է ապրիլի վերջին, մայիսի սկզբին։ Դնում է 7-20 շիկաձիթապտղագույն, խոշոր, գորշ պտերով ձվեր։ Օրվա մեծ մասը անց է կացնում գետնին, թփերին, ծառերի ճյուղերին չի նստում։ Թռիչքը ուղղաձիգ է՝ թևերի արագ թափահարումներով։ Արուն երգում է սուր սուլող ձայնով՝ ընդհատումներով։ Սնվում է տարբեր բույսերի սերմերով, հացահատիկային կուլտուրաներով և միջատներով։


== Գրականություն ==
Перепел // Отоми — Пластырь. — М. ։ Советская энциклопедия, 1975. — (Большая советская энциклопедия ։ [в 30 т.] / гл. ред. А. М. Прохоров ; т. 19)


== Արտաքին հղումներ ==
Species factsheet: Coturnix coturnix Archived 2016-09-06 at the Wayback Machine.
Սովորական լորի նկարներներ և տեսահոլովակներ
Դառը լուսին (ֆիլմ)

Դառը լուսին (անգլ.՝ Bitter Moon) մելոդրամա։ Նկարահանել է ռեժիսոր Ռոման Պոլանսկին 1992 թվականին։ Գլխավոր դերերում են Պիտեր Կոյոտին և ռեժիսորի կինը՝ Էմմանուել Սենյեն։ Ֆիլմի երաժշտությունը գրել է հանրահայտ հույն կոմպոզիտոր Վանգելիսը։
Ֆիլմի պրեմիերան կայացել է 1992 թվականի հուլիսի 12-ին Մեծ Բրիտանիայում։


== Դերերում ==


== Ծանոթագրություններ ==


== Արտաքին հղումներ ==
«Горькая луна» на сайте Фильм. Ру(չաշխատող հղում)
Լա Բիսբալ դել Պանադես

Լա Բիսբալ դել Պանադես  (իսպ.՝ La Bisbal del Panadés), մունիցիպալիտետ և քաղաք Իսպանիայում։ Մտնում է Տարրագոնա պրոնվիցիայի մեջ՝ Կատալոնիա համայնքում։ Մունիցիպալիտետը գտնվում է Կոնկա դե Բարբերա շրջանում։ Բնակչությունը կազմում է 3 343 մարդ 2010 թվականի մարդահամարի տվյալների համաձայն, իսկ տարածքը կազմում է 32,54 կմ²։


== Ծանոթագրություններ ==


== Արտաքին հղումներ ==
Պաշտոնական կայք
Llocs d’interès de la població/Lugares de interés de la población
Ասվիլե

Ասվիլե (ֆր.՝  Assevillers), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 267 մարդ, բնակչության խտությունը` 48.81 մարդ/կմ²։ Բնակավայրը զբաղեցնում է 5.47 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ հյուսիս, Ամյեն քաղաքից 39 կմ արևելք։


== Բնակչություն ==


== Տնտեսություն ==
2010 թվականին կար 193 աշխատունակ (15-64 տարեկան) բնակիչ, որոնցից ակտիվ էին 140-ը, իսկ ոչ ակտիվները` 53։ Ակտիվության ցուցանիշը կազմում է 72,5 %։ 140 աշխատունակ մարդկանցից աշխատել է 124 անձ (64 տղամարդ և 60 կին)։ Գործազուրկ են եղել 16 անձ (10 տղամարդ և 6 կին)։ 53 անաշխատունակներից 14 եղել են աշակերտներ կամ ուսանողներ, 18-ը` թոշակառուներ, իսկ 21-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ժողովածու (2097)

Ժողովածու (2097), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2097 թվի տակ։ Ձեռագիրը գրվել է 1674 թվականին Աբրահամ գրիչի կողմից, Լոր գյուղում։ Ստացողը եղել է Զաքարիա Որոտնեցին։ Գրված է թղթի վրա, որը ունի 18.2X13 չափս։ Ձեռագիրը կազմված է 444 թերթից։ Գրված է միասյուն բոլորագրով։ Ունի լուսանցազարդ մանրանկարներ։ Պահպանակը ունի 444 էջ, գրված է՝ թղթի վրա։ Աստառը՝ շերտազարդ մետաքս։ Հիշատակարաններ՝ 291ա, 340բ։


== Բովանդակություն ==
Բարթ. Մարաղացվոյ մեկնութիուն վեցօրէից։
Դավթի սահմանք իմաստասիրութեան։
Համառոտ հավաքումն Յաղագս հորդվոյ, Յաղագս առաքինեութեան հոգվոյ, Յաղագս հրեշտակաց։


== Ծանոթագրություններ ==
Բարբուր շրջան (այլ կիրառումներ)

Բարբուր շրջան, կարող է վերաբերել՝

Բարբուր շրջան - ԱՄՆ Ալաբամա նահանգի շրջաններից մեկը
Բարբուր շրջան - ԱՄՆ Արևմտյան Վիրջինիա նահանգի 55 վարչական միավորներից մեկը
Քուեյ շրջան (Նյու Մեքսիկո)

Քուեյ շրջան (անգլ.՝ Quay County), ԱՄՆ Նյու Մեքսիկո նահանգի 33 վարչական միավորներից մեկը։ Ընդհանուր տարածությունը 7.394 կմ² է, բնակչությունը՝ 10.155 մարդ (2000 թ. տվյալներով)։ Շրջկենտրոնն է Թուկումկարի բնակավայրը։ Կազմավորվել է 1903 թ.։
Սպասիր ինձ

Սպասիր ինձ (ռուս.՝ Жди меня, (1998-ից 2000 թթ. «Ищу тебя»), հեռուստածրագիր, թոք-շոու և միաժամանակ մարդկանց որոնելու միջոց։


== Պատմություն ==
Նմանատիպ ծրագիր առաջին անգամ ժողովրդին է ներկայացվել 1956 թվականի մայիսի 16-ին ռադիոյով, որի հաղորդավարն էր Ագնիյա Բարտոն։ 1998 թվականի մարտի 14-ին Ռուսաստանի հանրային հեռուստատեսությամբ եթեր բարձրացավ Ակսաննա Նայչուկի, վիկտորյա Էլլ-Մուալլյայի և Սերգեյ Կուշնարյովի «Փնտրում եմ քեզ» հեռուստածրագիրը։ Սկզբում ծրագիրը հեռարձակվում էր ՌՏՌ հեռուստաալիքով ամիսը մեկ անգամ, շաբաթ օրը՝ ժամը 13-ին ուղիղ եթերում։ Առաջին մի քանի հաղորդումները վարել է Ակսաննա Նայչուկը։ 1998 հունիսի 13-ին հաղորդմանը միացավ Իգոր Կվաշան։ 1998-ին ավարտվեց ՌՏՌ-ի հետ պայմանագիրը և հաղորդումը սկսեց հեռարցակվել ՎԻԴ հեռուստաընկերությամբ։


== Թողարկումների ժամանակացույց ==


=== Փնտրում եմ քեզ ===
Սկսած 14 մարտի մինչև 21 դեկտեմբերի 1998 հեռարձակվում էր եթեր РТР շաբաթ 13:00/13:05.
26 սեպտեմբերի 1999 հեռարձակվում էր եթեր Առաջին ալիք կիրակի 18:00.
Սկսած 12 հոկտեմբերի 1999 մինչև 25 ապրիլի 2000 - երեքշաբթի 18:50/18:55/19:00.


=== Սպասիր ինձ ===
Սկսած 9 մայիսի մինչև 6 հունիսի 2000 հեռարձակվում էր եթեր Առաջին ալիք երեքշաբթի 19:00.
Սկսած 22 հունիսի մինչև 12 սեպտեմբերի 2000 - Առաջին ալիք երեքշաբթի 20:00/20:05/20:15.
18 և 25 սեպտեմբերի 2000 - երկուշաբթի 19:55/20:00.
Սկսած 2 հոկտեմբերի 2000 մինչև 25 հունիսի 2001 - երկուշաբթի 18:45/18:50/18:55/19:00.
Սկսած 9 հուլիսի մինչև 12 նոյեմբերի 2001 - երկուշաբթի 19:55/20:00.
Սկսած 19 նոյեմբերի 2001 մինչև 27 մայիսի 2002 - եթերում Առաջին ալիք երկուշաբթի 18:55/19:00.
Սկսած 3 հունիսի մինչև 2 սեպտեմբերի 2002 - երկուշաբթի 18:20/18:25.
Սկսած 9 սեպտեմբերի 2002 մինչև 11 օգոստոսի 2003 - երկուշաբթի 18:50/19:00.
Սկսած 1 սեպտեմբերի 2003 մինչև 21 օգոստոսի 2006 - երկուշաբթի 19:55/20:00.
Սկսած 4 սեպտեմբերի մինչև 23 հոկտեմբերի 2006 - երկուշաբթի 18:20.
Սկսած 30 հոկտեմբերի 2006 մինչև 27 օգոստոսի 2007 - երկուշաբթի 19:10.
Սկսած 3 սեպտեմբերի 2007 մինչև 2 մարտի 2009 - երկուշաբթի 18:20.
Սկսած 16 մարտի մինչև 24 օգոստոսի 2009 - երկուշաբթի 19:00/19:10.
Սկսած 31 օգոստոսի մինչև 12 հոկտեմբերի 2009 - երկուշաբթի 20:00.
Սկսած 19 հոկտեմբերի 2009 մինչև 18 հունվարի 2010 - երկուշաբթի 18:50/19:00.
Սկսած 25 հունվարի մինչև 8 փետրվարի 2010 - երկուշաբթի 19:40.
Սկսած 15 փետրվարի 2010 մինչև 28 մարտի 2011 - երկուշաբթի 20:00.
Սկսած 8 ապրիլի 2011 մինչև 12 հոկտեմբերի 2012 - հինգշաբթի 16:50/16:55/17:00/17:05.
Սկսած 20 հոկտեմբերի մինչև 24 նոյեմբերի 2012 - շաբաթ 16:50.
Սկսած 30 նոյեմբերի 2012 հեռարձակվում է Առաջին ալիք հինգշաբթի 16:50/16:55/17:00/17:05.


== Սպասիր ինձը Հայաստանում ==
Ռեժիսոր՝ Արթուր Մարգարյան
Պրոդյուսեր՝ Ռուբեն Թումանյան
Սցենարի հեղինակ՝ Գուրգեն Այվազյան
Ադմինիստրատոր՝ Ալլա Թումանյան
Խմբագիր՝ Շուշան Մելիքսեթյան
Կոորդինատոր՝ Թամարա Արշակյան
Հաղորդավարներ՝ Տիգրան Ներսիսյան և Աննա Ավանեսյան


== Արտաքին հղումներ ==
Պաշտոնական կայք «Սպասիր ինձ» (ռուս.)
«Սպասիր ինձ» Ռուսաստանի առաջին ալիքում Archived 2010-02-18 at the Wayback Machine.
«Սպասիր ինձ» «ինտեր» ալիքում
«Սպասիր ինձ» փնտրել մարդկանց Archived 2013-05-03 at the Wayback Machine.


== Ծանոթագրություններ ==
A State of Trance 2011

A State of Trance 2011, ութրորդ հավաքածուն A State of Trance շարքից, թողարկվել է 2011 թվականի մարտի 18֊ին, Armada Music լեյբլով։ Սկավառակը զբաղեցրել է 14֊րդ տեղը Շվեյցարիայում և 24֊րդ տեղը Մեքսիկայում։ Ռուսաստանում այն ստացավ պլատինե սկավառակ հավաստագիր։


== Երգացանկ ==


== Արտաքին հղումներ ==
A State of Trance 2011 на Allmusic


== Ծանոթագրություններ ==
Շեն (այլ կիրառումներ)

Շեն, կարող է վերաբերել՝

Շեն - գյուղ Արևմտյան Հայաստանում, Խարբերդի վիլայեթի Խոզաթի գավառակում
Շեն - գյուղ Արևմտյան Հայաստանում, Բիթլիսի վիլայեթի Խիզանի գավառակում
Շեն - գյուղ Արևմտյան Հայաստանում, Բիթլիսի վիլայեթի Խութ-Բռնաշենի գավառակում
Շեն - գյուղ Արևմտյան Հայաստանում, Վանի վիլայեթի Մոկսի գավառում
Շեն - գյուղ Արևմտյան Հայաստանում, Բիթլիսի վիլայեթի Մոտկանի գավառակում
Շեն - գյուղ Արևմտյան Հայաստանում, Բիթլիսի վիլայեթի Տատիկի գավառակում
Շեն - գյուղ Արևմտյան Հայաստանում, Էրզրումի վիլայեթի Քղիի գավառակում
Սութունգ (արբանյակ)

Սութունգ, Սատուրնի անկանոն արբանյակն է, հայտնաբերվել է Բրետ Գլեդմանի կողմից 2000 թվականին։
Աղասի Վարդանյան

Աղասի Վարդանյան (ապրիլի 2, 1891(1891-04-02), Ալեքսանդրապոլ, Երևանի նահանգ, Կովկասի փոխարքայություն, Ռուսական կայսրություն - նոյեմբերի 25, 1968(1968-11-25), Երևան, Հայկական ԽՍՀ, ԽՍՀՄ), հայ բանաստեղծ, ԽՍՀՄ գրողների միության անդամ 1934 թվականից։ ԽՄԿԿ անդամ 1917 թվականից։


== Կենսագրություն ==
Ծնվել է 1891 թվականին, Ալեքսանդրապոլ (այժմ՝ Գյումրի) քաղաքում։ Հայրը արհեստով ղազազ է եղել (ղազազ Հարություն), որի հետ աշխատել է Աղասին մինչև 13-14 տարեկան հասակը։ Ավարտել է տեղական առևտրական դպրոցը 1911 թ., ապա Պետերբուրգի պոլիտեխնիկական ինստիտուտը։ Նույն թվականին հրատարակել է իր «Լուսաբացի ծաղիկներ» արձակ պոեմների փոքրիկ հավաքածուն։ Ոտանավորներ և արձակ պոեմներ տպագրել է զանազան թերթերում, գլխավորապես «Ժայռում»։ 1917-1919 թվականներին մասնակցել է Աստրախանի պաշտպանությանը։ 1912-1918 թվականներին (ուսանողական շրջան) գրված բոլոր ոտանավորները և մի արձակ վեպ - «Ալբատրոս», ապա Վեռլենից թարգմանած 40-ից ավելի ոտանավորները կորել են Աստրախանի քաղաքացիական կռիվների ժամանակ։ Մեծ հեղափոխության տարիներին ոչինչ չի գրել։ 1925 թվականին հրատարակել է Բլոկի «Տասներկուսի» թարգմանությունը, իսկ 1926 թվականին «Զոհեր» ժողովածուն՝ նվիրված «26 կոմունարների» հիշատակին։ 1920 թվականին Պյատիգորսկի օկրուգային գործկոմի նախագահն էր, ապա Թերեքի մարզի ֆինանսների կոմիսարը։ Հետագայում եղել է ՀամԿ (բ) կ Անդրերկոմի բաժնի վարիչ, «Զակկնիգա» հրատարակչության տնօրեն, «Մարտակոչ», «Պրոլետար» (Թիֆլիս), «Կոմունիստ» (Բաքու) թերթերի խմբագիր։ Մահացել է Երևանում։


== Երկերի մատենագրություն ==
Լուսաբացի ծաղիկներ (պատմվածքներ), Ալեքսանդրապոլ, 1911, 63 էջ։
Զոհեր, Թիֆլիս, տպարան «Զարյա Վոստոկա»-ի, 1926, 95 էջ։
Ախչա-Կուլմա (պոեմ), Թիֆլիս, Սախելգամի, 1927, 63 էջ։
Դեպի հեգեմոնիա, Թիֆլիս, պոլիգրաֆտրեստի 5-րդ տպարան, 1930, 40 էջ։
Հոկտեմբերը և ազգային հարցը, Թիֆլիս, Սախելգամի, 1930, 30 էջ։
Բանաստեղծություններ, Երևան, Հայպետհրատ, 1956, 283 էջ։
Մահվան ամրոցում (պոեմ), Երևան, Հայպետհրատ, 1961, 152 էջ։
Հիշողություններ Եղիշե Չարենցի մասին (գրքում տեղ է գտել Ա. Վարդանյանի «Չարենցի հետ» հոդվածը), Երևան, Հայպետհրատ, 1961, 395 էջ։
Տարիներ առաջ, Երևան, «Հայաստան», 1966, 52 էջ։
Ալագյազ բարձր սար է, Երևան, «Հայաստան», 1966, 256 էջ։
Անցած ուղիներով, Երևան, «Հայաստան», 1968, 460 էջ։


== Թարգմանություններ (ռուսերենից) ==
Ալեքսանդր Բլոկ, Տասներկուսը (պոեմ), Թիֆլիս, «Մարտակոչ»-ի հրատ., տպարան «Զարյա վոստոկա»-ի, 1925, 45 էջ։
Ընտիր էջեր ռուս խորհրդային պոեզիայի (ժողովածուի մեջ մտնող Ալեքսանդր Բլոկի «Տասներկուսը» պոեմը թարգմանել է Ա. Վարդանյանը), Երևան, Հայպետհրատ, 1963, 543 էջ։
Դեմյան Բեդնի, Բանաստեղծություններ, առակներ, պոեմներ (ժողովածուի մի մասը թարգմանել է Ա. Վարդանյանը), Երևան, Հայպետհրատ, 1964, 163 էջ։
«Թարգմանչաց արվեստ» շտեմարան։


== Ծանոթագրություններ ==
Մորոզովսկի գյուղական խորհուրդ (Խարկովի մարզ)

Մորոզովսկի գյուղական խորհուրդ  (ուկրաիներեն՝ Морозівська сільська рада), Ուկրաինայի Խարկովի մարզի Բալակլեյսկի շրջանում։
2001 թվականի տվյալներով Մորոզովսկի գյուղական խորհրդում բնակվում էր 1535 մարդ։ Բնակավայրը զբաղեցնում է 53.12 կմ² տարածք։ Բնակչության խտությունը կազմում էր 28.9 մարդ/կմ²։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Համակցում

Համակցում արդյունաբերության մեջ, հասարակական արտադրության կազմակերպման ձև, հիմնվում է մի ձեռնարկությունում տարբեր արտադրությունների տեխնոլոգիական և կազմակերպական միավորման վրա։ Ենթադրում է ձեռնարկության խոշոր չափեր, արտադրության համակենտրոնացման բարձր մակարդակ։ Իրականացվում է՝ 

ա. արտադրանքի թողարկման հաջորդական փուլերի զուգակցման
բ. հումքի համալիր օգտագործման
գ. թափոնների վերամշակման հիման վրա։  Փողկապված է արտադրության մասնագիտացման և կոոպերացման հետ։ Նպաստում է արտադրության արդյունավետության բարձրացմանը, արտադրողական ուժերի ռացիոնալ տեղաբաշխմանն ու տերիտորիալ արդյունաբերության համալիրների զարգացմանը։


== Տես նաև ==
Կոմբինատ
Բելի Կոլոդեզ (քաղաքատիպ ավան, Ուկրաինա)

Անվան այլ կիրառումների համար տե՛ս՝ Բելի Կոլոդեզ (այլ կիրառումներ)Բելի Կոլոդեզ (ուկրաիներեն՝ Білий Колодязь), քաղաքատիպ ավան Ուկրաինայի Խարկովի մարզի Վոլչանսկի շրջանում։ Հիմնադրվել է 1938 թվականին։
2001 թվականի տվյալներով Բելի Կոլոդեզ քաղաքատիպ ավանում բնակվում էր 4 330 մարդ։ Բնակավայրը զբաղեցնում է 15,6 կմ² տարածք։ Բնակչության խտությունը կազմում էր 277,56 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ասեռի (Էստոնիայի շրջան)

Անվան այլ կիրառումների համար տե՛ս՝ Ասեռի (այլ կիրառումներ)Ասեռի շրջան (էստ․՝ Aseri vald), շրջան Էստոնիայի Իդա-Վիրումաա նահանգում։ Շրջանի կենտրոնն է Ասեռի գյուղական ավանը։


== Բնակչություն ==
2012 թվականի տվյալներով շրջանում բնակվում էին 1956 մարդ։ Բնակչության խտությունը շրջանում կազմում էր 29,15 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը Archived 2007-09-06 at the Wayback Machine. (էստոներեն)


== Արտաքին հղումներ ==
Մատղավանք

Մատղավանք, գյուղ Արևմտյան Հայաստանում, Վանի վիլայեթի Արճեշի գավառակում։ Գտնվում էր Արճեշ քաղաքից հարավ֊արևմուտք, համանուն Վանքի մոտ։


== Պատմություն ==
Տեղի հայ բնակչությունը կոտորվել է 1895 թվականին։


== Բնակչություն ==
1901 թվականին ուներ 17 տուն բնակիչ։


== Պատմամշակութային կառույցներ ==
Գյուղում էր գտնվում Մատղավանք վանքը, որն ըստ մի վկայությամբ կառուցվել է Աղթամարի կաթողիկոս Զաքարիա Ա․ Սեֆադինյանը (1296-1336)։ Վանքն ավերվել է 1895 թվականին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ջոնաթան Վիերա

Ջոնաթան Վիերա Ռամոս (իսպ.՝ Jonathan Viera Ramos, հոկտեմբերի 21, 1989(1989-10-21), Լաս Պալմաս, Իսպանիա), իսպանացի ֆուտբոլիստ, կիսապաշտպան։ Հանդես է գալիս չինական «Բեյցզին Գոան»-ի կազմում։


== Ակումբային կարիերա ==


=== «Լաս Պալմաս» ===
Վիերան իր ֆուտբոլային կարիերան սկսել է հարազատ «Լաս Պալմաս»-ի կազմում։
Նա թիմի հիմնական կազմում իր դեբյուտը նշել է 2010-11 մրցաշրջանի ընթացքում։ Այդ մրցաշրջանի ընթացքում ֆուտբոլիստը մասնակցել է 31 հանդիպման և դաձել է 6 գոլի հեղինակ։ Նա հեթ-տրիկի հեղինակ է դարձել «Բարսելոնա Բ»-ի դեմ խաղում, որն ավարտվել է 5-3 հաշվով։


=== «Վալենսիա» ===
2012 թվականի մայիսի 6-ին Ջոնաթանը տեղափոխվել է «Վալենսիա»։ Տրանսֆերն արժեցել է 2.5 միլիոն եվրո, իսկ ֆուտբոլիստը թիմի հետ կնքել է 5 տարվա պայմանագիր։
Թիմի կազմում նա իր դեբյուտը նշել է «Բարսելոնա»-ի դեմ խաղում։ Վիերան խաղադաշտում անցկացրել է 13 րոպե, իսկ հանդիպումն ավարտվել է 1-0 հաշվով՝ կապտանռնագույնների հաղթանակով։ Իսպանացի ֆուտբոլիստն իր առաջին գոլը խփել է 2012 թվականի սեպտեմբերի 29-ին՝ «Ռեալ Սարագոսա»-ի դեմ խաղում։
2013 թվականի օգոստոսի 30-ին Ջոնաթանը վարձավճարով տեղափոխվել է «Ռայո Վալեկանո»։


=== «Ստանդարտ» ===
2014 թվականի սեպտեմբերի Ջոնաթանը պայմանագիր է կնքել Բելգիայի առաջնությունում հանդես եկող «Ստանդարտ ՖԱ»-ի հետ։ Թիմի կազմում նա մասնակցել է 7 հանդիպման և դարձել է 1 գոլի հեղինակ։


=== Վերադարձ «Լաս Պալմաս» ===
2015 թվականի հունվարի 14-ին Վիերան մինչև մրցաշրջանի ավարտը տեղափոխվել է «Լաս Պալմաս»։ Նա այդ ընթացքում մասնակցել է 21 հանդիպման և հասցրել է դառնալ 7 գոլի հեղինակ։
2015 թվականի հուլիսի 14-ին իսպանական ակումբը ամբողջովին գնել է ֆուտբոլիստի տրանսֆերը 900000 եվրոյով։


=== «Բեյցզին Գոան» ===
2018 թվականի փետրվարի 19-ին ֆուտբոլիստը տեղափոխվել է չինական «Բեյցզին Գոան»։ Նա թիմի հետ կնքել է 4 տարվա պայմանագիր, իսկ տրանսֆերն արժեցել է 11 միլիոն եվրո։


== Միջազգային կարիերա ==
Իսպանիայի ազգային հավաքականի կազմում Ջոնաթան Վիերան իր դեբյուտը նշել է 2017 թվականի հոկտեմբերի 9-ին՝ Իսրայելի հավաքականի դեմ խաղում։


== Ծանոթագրություններ ==


== Արտաքին հղումներ ==
Ջոնաթան Վիերա պրոֆիլը BDFutbol կայքում
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Վիճակագրությունը National Football Teams կայքում(անգլ.)
Աստերոիդների ցանկ (23001-23100)

Աստերոիդների ցանկ (22901-23000)  • Աստերոիդների ցանկ  • Աստերոիդների ցանկ (23101-23200)
 Աստերոիդների ցանկ (22901-23000)  • Աստերոիդների ցանկ  • Աստերոիդների ցանկ (23101-23200)


== Աղբյուր ==
«Discovery Circumstances: Numbered Minor Planets (20001)-(25000)»։ www.minorplanetcenter.net
Խոցիկ

Խոցիկ, հայկական արական անուն։ Խոցադեղ անվան կրճատ և փաղաքշական ձևն է։ Մեկ անգամ հիշատակվել է 1655 թվականին։


== Ծանոթագրություններ ==
(7497) Գուանգչայշի

(7497) Գուանգչայշի (անգլ.՝ Guangcaishiye), աստերոիդ աստերոիդների հիմնական գոտում։ Հայտնաբերվել է 1995 թվականի դեկտեմբերի 17-ին Պեկինի Շմիդտ-ԼԿՍ աստերոիդների ծրագրի կողմից Քսիլոնգում։
Միջին հեռավորությունը Արեգակից կազմում է 2,454695 ա. մ., առավելագույնը մոտենում է 1,9908 ա. մ. հեռավորության վրա և հեռանում 2,9186 ա. մ.։ Արեգակի շուրջ մեկ ամբողջական պտույտ է կատարում 1404,74 երկրային օրվա ընթացքում, իր ուղեծրով շարժվելով միջինում 0,256276 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,96° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7497) Գուանգչայշի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արծրունու թատրոն

«Արծրունու թատրոն», թատերական շենք Թիֆլիսում։ Կառուցել է Գ․Արծրունին իր միջոցներով 1878-1879 թվականներին։ Ունեցել է պայտաձև հատակագծով դահլիճ (11 օթյակ, 82 բազկաթոռ, 167 աթոռ, 100 տեղանոց վերնահարկ)։ Բացումը կատարվել է 1879 թվականի մայիսին, համերգով։ Ամռանը ներկայացումներ է տվել Մ․ Բեհբությանի թատերախումբը, որի կազմում էին Գ․ Տեր-Դավթյան, Գ․ Պարոն-Սարզսյանը, Հ․ Տեր-Գրիգորյանը, Վ․ Փաշայանը և ուրիշներ։ Աշնանից «Արծրունու թատրոն»-ում տրվում էին Հայկական մշտական դերասանական խմբի ներկայացումները, սակայն «Հայ թատերական կոմիտետ»-ի ղեկավարությունը գտնելով, որ թատրոնը չունի համապատասխան ակուստիկա, զգեստներ, դեկորներ, ռեկվիզիտ և այլն, հրաժարվեց Գ․ Արծրունու թատրոնում ներկայացումներ տալուց։ 1882 թվականից «Արծրունու թատրոն»-ում տրվում էին հայկական, վրացական և ռուսական ներկայացումներ։ 1880-ական թվականների կեսերին Գ․ Արծրունին պարտքերի դիմաց վաճառեց շենքը, որը հետագայում կոչվեց «Վրաց ազնվականների թատրոն», և, քանիցս վերակառուցվելով, հրդեհից այրվեց 1914 թվականին։ Տեղում կառուցված շենքում գործել է Գրիբոյեդովի անվան ռուսական թատրոնը։
Տոբինո (գյուղ, Կիրովսկի շրջան)

Տոբինո (ռուս.՝ Тобино), գյուղ Ռուսաստանի Լենինգրադի մարզի Կիրովսկի շրջանի կազմում։
Բնակչությունը 2011 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օզերկի (գյուղ, Դոլգորուկովսկի շրջան)

Անվան այլ կիրառումների համար տե՛ս՝ ՕզերկիՕզերկի (ռուս.՝ Озерки), գյուղ Ռուսաստանի Լիպեցկի մարզի Դոլգորուկովսկի շրջանի կազմում։
Բնակչությունը 2011 թվականին գրանցված տվյալներով կազմում էր 21 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կին (գյուղ, Լիսվենսկի շրջան)

Անվան այլ կիրառումների համար տե՛ս՝ Կին (այլ կիրառումներ)Կին (ռուս.՝ Кын), գյուղ Ռուսաստանի Պերմի երկրամասի Լիսվենսկի շրջանի կազմում։
Բնակչությունը 2010 թվականին գրանցված տվյալներով կազմում էր 805 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջաբարիներ

Ջաբարիներ (արաբ․՝ جبرية‎‎), իսլամական առաջին աշխարհայացքային ուսմունքներից մեկի ներկայացուցիչներ։ Ջաբարիները ի հակադրություն կադարիների ընդունում էին Ալլահին որպես միակ արարիչ (արաբ․՝ فاعل حقيقي‎‎` ֆաիլ հակիկի), երկրի վրա կատարվող բոլոր իրադարձությունների պատճառ՝ այդ թվում նաև մարդկանց կողմից իրականացվող։ Ջաբարիական դպրոցը առաջացել է Բասրայում Օմայանների կառավարման ժամանակ։ Այս ուսմունքի առաջին ներկայացուցիչն է ալ-Ջաադ իբն Դիրհամը (արաբ․՝ الجعد بن درهم‎‎)։


== Ուսմունք ==
Ջաբարիները աստվածային նախախնամության բացարձակ կողմնակիցներ էին։ Նրանք կարծում էին, որ մարդ իր գործողությունները ազատ չի կատարում, այլ կատարում է պարտադրված (արաբ․՝ مجبور‎‎` մաջբուր) Ալլահի կողմից։ «Իրական» ջաբարիներ էին համարվում ջահմիները, իսկ «չափավոր» ջաբարիներ էին նաջարիները՝ ալ-Հուսեյն ան-Նաջարի հետևորդները, դիրարիները՝ Դիրար իբն Ամրի հետևորդները, աշարիները՝ Աբու ալ-Հասան ալ-Աշարիի հետևորդները։ Չափավոր ջաբարիները հետևում էին քասբի (արաբ․՝ ‎‎كسب) հայեցակարգի տարբեր եղանակներին՝ դրանով զբաղեցնելով կադարիների հայեցակարգի հանդեպ կոմպրոմիսային դիրք։ Նրանք կարծում էին, որ գործողության կատարման մեջ մասնակցում են երկու կատարողներ՝ Ալլահը, ով արարում է գործողությունը, և մարդ, ով այն «ի կատար է ածում»։


=== Քասբ ===

Քասբը (արաբ․՝ ‎‎كسب) իսլամական տերմին է, իրենից ներկայացնում է կրոնա-էթիկ հայեցակարգ, որի համաձայն մարդկային գործողությունների կատարման գործում մասնակցում է երկու «կատարող» (արաբ․՝ فاعلان‎‎` ֆաիլան)՝ Աստված, ով արարում է, և մարդ, ով իրականացնում, ի կատար է ածում։ Այս հայեցողակարգի կողմնակիցները կոմպրոմիսային դիրք են գրավում կադարիների և ջաբարիների դոկտրինաների միջև։


== Ուղղություններ ==


=== Ջահմիներ ===
Ջահմիները Ջահմա իբն Սաֆվանի հետևորդներն են, ով զարգացրել է Իբն Դիրհամի ուսմունքը։ Ջահմիները պնդում էին, որ դրախտը (արաբ․՝ جنّة‎‎‎‎՝ ջաննա) և դժոխքը (ջահաննամ) հավերժ չեն, և ժխտում էին Ալլահին դրախտում տեսնելու հնարավորությունը։ Նրանք նաև համարում էին, որ Ղուրանը արարված է։


=== Նաջարիներ ===
Ալ-Հուսեյն ան-Նաջարը համարում էր, որ մարդու «կատարելու» ունակությունը և հենց «կատարելը» արարվում է Ալլահի կողմից գործողության արարման հետ միաժամանակ։ Այդ իսկ պատճառով մարդը նաջարիների պատկերացմամբ արարքի նախաձեռնողն է միայն «փոխաբերական իմաստով»։ 


=== Դիրարիներ ===
Դիրար իբն Ամրը կարծում էր, որ «կատարելու» ունակությունը և «կատարելը» ածանցվում է մարդու ազատ կամքից։ Այդ իմաստով մարդ բացարձակորեն համարվում է արարքի նախաձեռնողը։


== Գրականություն ==
Ибрагим, Т. К. и Сагадеев А. В. ал-Джабрийа // Ислам: энциклопедический словарь / отв. ред. С. М. Прозоров. — М. : Наука, 1991. — С. 57-58.
Али-заде, А. А. Джабриты (архив ) // Исламский энциклопедический словарь. — М.: Ансар, 2007.
Джабриты — статья из Исламской энциклопедии Islamist.ru.
Կանտոն (գյուղ, Կարաիդելսկի շրջան)

Կանտոն (ռուս.՝ Кантон, բաշկիրերեն՝ Кантон), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 140 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շյոֆենների դատարան

Շյոֆենների դատարան.

6-8-րդ դարերից-16-րդ դար Արևմտյան Եվրոպայի որոշ երկրներում (Գերմանիա, Իտալիա և այլն), այսպես կոչված, «կարգ ստեղծողների», «դատական այրերի» (շյոֆեններ, սկաբիններ, ռախիմբուրգներ) դատարան։ Միջնադարյան Գերմանիայում շյոֆենները դատական կոլեգիայի անդամներ էին, հետագայում տարբեր լիազորություններով ատենակալներ, որոնք ընտրվում էին սովորույթով և պաշտոնյա-դատավորի հետ ինկվիզիցիոն ձևերով իրականացնում դատավարություն։ Մշտական Շյոֆենների դատարաններ ստեղծվել են Կարլոս Մեծի օրոք (մոտ 770-780)։
1848-1849 թվականների հեղափոխությունից հետո Գերմանիայում (1871 թվականից՝ ամբողջ կայսրությունում) տերունական դատավորի և երկու ատենակալների (շյոֆենների) կազմով դատարաններ, որոնք քննում էին մանր քրեական գործեր։
Գերմանիայում դատարաններ (1950 թվականից), որոնք քննում են տեղամասային դատավորների ընդդատությունից դուրս, սակայն տեղամասային դատարանների իրավասության մեջ մտնող կարևոր քրեական գործեր։
Նիժնիե Լեմեզի

Նիժնիե Լեմեզի (ռուս.՝ Нижние Лемезы, բաշկիրերեն՝ Түбәнге Ләмәҙ), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 776 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օլիվարես դե Դուերո

Օլիվարես դե Դուերո (իսպ.՝ Olivares de Duero), մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 29,3 կմ2։ Բնակչությունը` 345 մարդ (2010 թվականի տվյալներով): Պրովինցիայի վարչական կենտրոնից գտնվում է 38 կմ հեռավորության վրա։


== Ժողովրդավարություն ==


== Արտաքին հղումներ ==
Պաշտոնական էջ(չաշխատող հղում)
Սուխարևկա (գյուղ, Նարոդիչի շրջան)

Անվան այլ կիրառումների համար տե՛ս՝ Սուխարևկա (այլ կիրառումներ)Սուխարևկա (ուկրաիներեն՝ Сухарівка), գյուղ Ուկրաինայի Ժիտոմիրի մարզի Նարոդիչի շրջանում։ Հիմնադրվել է 1613 թվականին։
2001 թվականի տվյալներով Սուխարևկա գյուղում բնակվում էր 196 մարդ։ Բնակավայրը զբաղեցնում է 0,85 կմ² տարածք։ Բնակչության խտությունը կազմում էր 230,59 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չերնիգովկա (գյուղ, Արխարինսկի շրջան)

Անվան այլ կիրառումների համար տե՛ս՝ ՉերնիգովկաՉերնիգովկա (ռուս.՝ Черниговка), գյուղ Ռուսաստանի Ամուրի մարզի Արխարինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հովանոցով կինը

Հովանոցով կինը (Խուլ Բերթան պարոն Ֆորեսթի այգում), Անրի դը Տուլուզ-Լոտրեկի նկարը պետական Էրմիտաժում։
Այս կտավը նկարել է 1889 թվականին և համարվում է «Խուլ Բերթա» մականունով փարիզյան մարմնավաճառների դիմանկարը։ Ուշագրավն այն է, որ մի անհայտ լուսանկարիչ վառ կերպով արտահայտել է նկարի աշխատանքը. այստեղ երևում է նկարիչը, նրա մոդելն ու հստակ նկատելի պատկերը։ Շատ պարզ երևում է, որ չնայած որոշակի գրոտեսկային ոճի պատկերներին, Տուլուզ-Լոտրեկն անթերի ճշգրտությամբ պատկերել է բոլոր մանրամասները՝ իրերը, հագուստը, գլխարկը, աղջիկ դիրքը և նրա դեմքի արտահայտությունը, որոնք լիովին համապատասխանում են նկարի հետ։ Էրմիտաժի արևմտաեվրոպական բաժնի գլխավոր գիտաշխատող արվեստաբանության դոկտոր Ա. Կոստենևիչը այսպես է նկարագրում Բերթային. «Բերթան հագնվել է հանդիսավոր դիմանկարի համար՝ թանկարժեք երկգույն գլխարկ՝ պատրաստված բարակ ծղոտներից, հովանոց, ժանյակից հագուստ։ …Ոչ, Բերթան անկեղծ է և համբերատար կեցվածք էր ընդունել դիմանկարի համար, որը դառնալու էր ամենալավը նրա կյանքում։ Նա անկասկած ցանկանում էր նմանվել աշխարհիկ տիկնոջ, և նրան դա գրեթե հաջողվել է, միայն թե նկարիչը չէր կարող դիմակայել հեգնանքին, թեպետ ոչ չար, ավելի շուտ՝ զգայուն»։
Պատկերը նկարվել է հայտնի փարիզյան լուսանկարիչ Ֆորեսթի այգում, որը Տուլուզ-Լոտրեկի հետ ուներ ընկերական հարաբերություններ։ Լոտրեկը Ֆորեսթից ստացել է թույլտվություն՝ աշխատել այգում այն ժամանակ, երբ իրեն հարմար ու պետք կլինի, նկարում երևում է սարայը, որտեղ Տուլուզ-Լոտրեկը պահում էր իր նկարչական պարագաները։ Այստեղ արվել էին մի քանի նկարներ՝ «Կարմիր մազերով կինը Ֆորեսթի այգում» (1889, մասնավոր հավաքածու), «Ժյուստինա Դիելը Ֆորեսթի այգում» (1889, Օրսե թանգարան), «Դեզիրե Դիոյի դիմանկարը» (1890, Ալբիում Տուլուզ-Լոտրեկի թանգարան), «Ուրախ Դիոն» (1890, Ալբիում Տուլուզ-Լոտրեկի թանգարան), «Ոսկե սաղավարտ» (1890, մասնավոր հավաքածու) և այլն։ Այգին չի պահպանվել, դրա տեղում 1889 թվականին կառուցվել է «Գոմոն» կինոթատրոնը։

Նկարը առաջին անգամ հանրությանը ցուցադրվել է 1890 թվականին Բրյուսելում կայացած ցուցահանդեսի ժամանակ, այնուհետև վաճառվել է Պոլ Ռոզենբերգի նկարների հետ, այն վաճառվել է հայտնի գերմանացի կոլեկցիոներ Օտտո Քրեբսին։ Երկրորդ համաշխարհային պատերազմի ժամանակ նկարը բռնագրավել են խորհրդային զինվորներին և ԽՍՀՄ-ին ուղարկել որպես փոխհատուցում։ Երկար ժամանակ այն պահվել է Էրմիտաժի պահեստային սենյակներում և ցուցադրվել է միայն 1995 թվականին։ 2001 թվակականից հետո գտնվել է Էրմիտաժի մշտական ցուցադրության մեջ, իսկ 2014 թվականին ցուցադրվել է Սերգեյ Շչուկինի հիշատակի պատկերասրահում և Մորոզովի եղբայրների՝ Գլխավոր շտաբի շենքում (402 սենյակ)։
1890 թվականին Տուլուզ-Լոտրեկը նկարել է Խուլ Բերթայի ևս մեկ դիմանկարը՝ «Սև գլխարկով կինը» (մասնավոր հավաքածուում)։


== Ծանոթագրություններ ==
(4964) Կուրովկա

(4964) Կուրովկա (անգլ.՝ Kourovka), աստերոիդ աստերոիդների հիմնական գոտում։ Հայտնաբերվել է 1979 թվականի հուլիսի 21-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,262664 ա. մ., առավելագույնը մոտենում է 1,9832 ա. մ. հեռավորության վրա և հեռանում 2,5422 ա. մ.։ Արեգակի շուրջ մեկ ամբողջական պտույտ է կատարում 1243,16 երկրային օրվա ընթացքում, իր ուղեծրով շարժվելով միջինում 0,289584 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4964) Կուրովկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օկտյաբրսկի (քաղաքատիպ ավան, Լյուբերեցկի շրջան)

Անվան այլ կիրառումների համար տե՛ս՝ ՕկտյաբրսկիՕկտյաբրսկի (ռուս.՝ Октябрьский), քաղաքատիպ ավան Ռուսաստանի Մոսկվայի մարզի Լյուբերեցկի շրջանի կազմում։
Բնակչությունը 2010 թվականին գրանցված տվյալներով կազմում էր 12049 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոհորոդչանիի շրջան

Բոհորոդչանիի շրջան (ուկրաիներեն՝ Богородчанський район), շրջան Ուկրաինայի Իվանո-Ֆրանկովսկի մարզում։
Ստեղծվել է 1939 թվականին։ Վարչական կենտրոնը՝ Բոհորոդչանի։


== Աշխարհագրություն ==
Շրջանի տարածքի մակերեսը կազմում է 798,95 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 70120 մարդ։ Բնակչության խտությունը կազմում էր 87,77 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Սաադ Հարիրի

Սաադ Հարիրի (ապրիլի 18, 1970(1970-04-18), Ալ-Ռիադ, Սաուդյան Արաբիա), լիբանանցի քաղաքական գործիչ, որը 2016 թվականի դեկտեմբերից ի վեր Լիբանանի վարչապետն է։ Նա նաև Լիբանանի վարչապետն է եղել 2009 թվականի նոյեմբերից մինչև 2011 թվականի հունիսը։ Նա Լիբանանի նախկին վարչապետ Ռաֆիկ Հարիրիի երկրորդ զավակն է, ով սպանվել է 2005 թվականին։ Նա 2005 թվականից գլխավորում Ապագայի Շարժումը։ Հարիրին Մարտի 14 դաշինքի ամենաազդեցիկ մարդն է։ 3 տարի Լիբանանից դուրս ապրելով՝ 2014 թվականի օգոստոսի 8-ին վերադառնում է Լիբանան և 2016 թվականի նոյեմբերի 3-ին հռչակվում է երկրի վարչապետ։ Հարիրին 2017 թվականի նոյեմբերի 4-ին Սաուդյան Արաբիայի հանրային ալիքով հանդես եկավ անակնկալ հրաժարականի հայտարարությամբ։ Այն հանդիսանում է Իրան-Սաուդյան Արաբիա սառը հակամարտության մասնիկ, և կարող է ազդել Լիբանանի և Սաուդյան Արաբիայի հարաբերությունների վրա։


== Ծանոթագրություններ ==
Վելիկի Լես (գյուղ, Լիպովա Դոլինայի շրջան)

Անվան այլ կիրառումների համար տե՛ս՝ Վելիկի ԼեսՎելիկի Լես (ուկրաիներեն՝ Великий Ліс), գյուղ Ուկրաինայի Սումիի մարզի Լիպովա Դոլինայի շրջանում։
2001 թվականի տվյալներով Վելիկի Լես գյուղում բնակվում էր 228 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(2524) Բուդովիցիում

(2524) Բուդովիցիում (անգլ.՝ Budovicium), աստերոիդ աստերոիդների հիմնական գոտում։ Հայտնաբերվել է 1981 թվականի օգոստոսի 28-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 3,114728 ա. մ., առավելագույնը մոտենում է 2,6173 ա. մ. հեռավորության վրա և հեռանում 3,6121 ա. մ., իսկ Երկրի ուղեծրին Բուդովիցիում աստերոիդը նվազագույնը մոտենում է 1,6018 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2007,84 երկրային օրվա ընթացքում, իր ուղեծրով շարժվելով միջինում 0,179297 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,29° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2524) Բուդովիցիում աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պենոմա

Պենոմա  (ռուս.՝ Пенома), գետ Ռուսաստանում։ Գետաբերանը տեղակայված է Վոխմի գետի աջ ափում՝ 144 կմ հեռավորության վրա։ Գետի երկարությունը 45 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կոստրոմա գետն է։։ Գետի գետային ավազանը՝ Վերին Վոլգայից մինչև Կույբիշևի։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 08010400112110000041011
Հիդրոլոգիական ուսումնասիրությունների կոդը - 110004101
Ավազանի կոդը - 08.01.04.001
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Չատ Կոբջիտտի

Չատ Կոբջիտտի (թաի.՝ ชาติ กอบจิตติ, հունիսի 25, 1954(1954-06-25), Սամուտ Սակխոն, Թաիլանդ), թայլանդացի գրող։ Մի քանի հայտնի վեպերի և կարճ պատմությունների հեղինակ է։


== Կարիերա ==
Չատ Կոբջիտտին ծնվել է 1954 թվականին՝ Սամուտ Սակխոն գավառում։ 1969 թվականին՝ 15 տարեկան հասակում, հրատարակում է առաջին պատմվածքը, որը կոչվում է «Նակրիան Նակլենգ» (Դպրոցական խուլիգաններ)։ Առաջին բանաստեղծությունն է «Կհամպհիպակսա» (Դատապարտություն), որը նրան հայտնի է դարձրել։ «Կհամպհիպակսա»-ն համարվել է որպես տարվա գիրք և ստացել է առաջին Հարավարևելյան Ասիայի գրականության մրցանակ։ Այն լույս է տեսել անգլերեն լեզվով։ Գրքի հիման վրա նկարահանվել է «Այ Ֆակ» լիամետրաժ ֆիլմը (2004 թվական)։
1994 թվականին «Ժամանակ» վեպը արժանացել է բարձր գնահատականի քննադատների կողմից։ Վեպի համար նա երկրորդ անգամ արժանացել է Հարավարևելյան Ասիայի գրականության մրցանակին։ «Գրականության» անվանակարգում 2004 թվականին ճանաչվել է Թաիլանդի ժողովրդական արտիստ։ «Սովորական պատմություն» և «Ելք չկա» վեպերը նույնպես համարվում են հեղինակի ակնառու գործերից։
Չատ Կոբջիտտին հանդես է եկել դասախոսությամբ Թայլանդի մի քանի դպրոցներում և համալսարաններում։ Իր ամբողջ կյանքը նվիրել է գրականությանը։ Հաճախ նշում է, որ պատրաստ է օգնել  տաղանդավոր երիտասարդներին գտնել իրենց ճանապարհը՝ զարգանալ ճիշտ ուղությամբ։ Հիմնել է Սամնակպհիմ Հեն հրատարակչությունը (Howling Books)։ Չատ Կոբջիտտինի աշխատանքները թարգմանվել են անգլերեն, ֆրանսերեն, գերմաներեն, ճապոներեն, չինարեն և մալայերեն լեզուներով։  


== «Դատապարտություն» վեպը ==
Վեպի գլխավոր հերոսը Ֆակ անունով երիտասարդ տղա է։ Իրադարձությունները տեղի են ունենում մի փոքր գյուղում, որտեղ մարդիկ միմյանց ճանաչում են։ Նախկինում Ֆակը երազում էր անցկացնել իր ամբողջ կյանքը վանականության մեջ։ Սակայն Ֆակի տարեց հայրը վատառողջ էր, նրան անհրաժեշտ էր ֆերմայում օգնական։ Նա ստիպված էր թողնել հոգևոր ծառայությունը որպեսզի օգնի իր տարեց հորը։ Աշխատանքի է անցում գավառական տաճարի դպրոցում՝ որպես հավաքարար։ Հոր մահից հետո ամուսնանում է խորթ մոր հետ։ Փորձելով նրան պաշտպանել թշնամական հասարակությունից, դառնում է հարևանների կողմից նախապաշարմունքների և թյուրըմբռման զոհ։ Նա հանգստություն է գտնում խմիչքի մեջ, որի միջոցով մոռանում է խնդիրները։


== Ծանոթագրություններ ==
Ատլանտյան Պիրենեյներ

Ատլանտյան Պիրենեյներ (ֆրանսերեն՝ Pyrénées-Atlantiques), դեպարտամենտ Ֆրանսիայի հարավ-արևմուտքում։

Ատլանտյան Պիրենեյներ դեպարտամենտի կարգային թիվն է՝ 64։


== Պատմական տեղեկություններ ==

Ատլանտյան Պիրենեյներ դեպարտամենտը Ֆրանսիական հեղափոխության ժամանակ՝ 1790 թ. մարտի 4-ին ստեղծված առաջին դեպարտամենտներից մեկն է։


== Աշխարհագրական տվյալներ ==

Ատլանտյան Պիրենեյներ դեպարտամենտը գտնվում է Աքվիտանիա երկրամասում, սահմանակից է Լանդեր, Վերին Պիրենեյներ և Ժեր դեպարտամենտներին, ինչպես նաև հյուսիսում՝ Բիսքայի ծոցին։ Իր մեջ է ներառում Լաբարդին և Բասկերի երկրի հյուսիսային մասի պատմական տարածքները։
Բնակչությունը 647.4 հազար մարդ է։
Տարածքը 7645 քառ.կմ է, ունի 547 համայնք։


== Տնտեսություն ==
Ատլանտյան Պիրենեյները սահմանային դեպարտամենտ է, Իսպանիայի հետ ունի տնտեսական և մշակութային կապեր։
Դեպարտամենտի արևելքում և արևմուտքում կա երկու ուրբանիստական կենտրոնացում, Փոն` իր 145 հազար բնակիչներով և շրջակա տարածքի 344 հազար աշխատողներով, և Բայոն-Անգլեթ-Բիարիցը, որն ունի 166.4 հազար բնակիչ և շրջակա տարածքում` 235 հազար աշխատող։


== Լեզուներ ==
Դեպարտամենտում տարածված լեզուներն են գասկոներենն ու բասկերենը։ Գասկոներենը նախկինում Ֆրանսիայի հարավի գլխավոր լեզու եղած օքսիթաներենի բարբառներից է, և ավելի կապված է կատալաներենին, քան՝ ֆրանսերենին։ Բասկերենը մեկուսացված և հայտնի լեզուներից որևէ մեկի հետ կապեր չունեցող լեզու է։ Այսօր ֆրանսերենն այստեղ միակ պաշտոնական և գերակշռող լեզուն է, այդ լեզվով խոսում են, ըստ էության, բոլոր տեղացիները։


== Արտաքին հղումներ ==
Պաշտոնական կայք Archived 1998-12-01 at the Wayback Machine.
Չելնոկովկա

Չելնոկովկա (ռուս.՝ Челноковка, բաշկիրերեն՝ Челноковка), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 73 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)